CELEX: C2004/228/40
Language: sl
Date: 2004-09-11 00:00:00
Title: Zadeva C-244/04: Tožba Komisije Evropskih Skupnosti proti Zvezni republiki Nemčiji, vložena dne 8. junija 2004

11.9.2004   
            
            
               SL
            
            
               Uradni list Evropske unije
            
            
               C 228/20
            
         Tožba Komisije Evropskih Skupnosti proti Zvezni republiki Nemčiji, vložena dne 8. junija 2004
   (Zadeva C-244/04)
   (2004/C 228/40)
   Komisija Evropskih Skupnosti, ki jo zastopata Gerald Braun in Enrico Traversa, člana Pravne službe Komisije, z naslovom za vročanje v Luksemburgu, je dne 8. junija 2004 na Sodišče Evropskih skupnosti vložila tožbo proti Zvezni republiki Nemčiji.
   Komisija Evropskih Skupnosti Sodišču predlaga, da:
   
               1)
            
            
               ugotovi, da Zvezna republika Nemčija ni izpolnila obveznosti iz člena 49 ES, s tem da je, na podlagi prakse, temelječe na odredbah, vseskozi nesorazmerno omejevala, v okviru opravljanja storitev, napotitev delavcev, ki so državljani tretjih držav.
            
         
               2)
            
            
               Zvezni republiki Nemčiji naloži plačilo stroškov.
            
         Tožbeni razlogi in bistvene navedbe
   Delavci, ki so državljani tretjih držav in ki bi morali biti za opravljanje storitev poslani v Nemčijo, potrebujejo „delovni vizum“, ki ga lahko pridobijo le, če so bili pred napotitvijo pri delodajalcu, ki jih pošilja, zaposleni najmanj eno leto.
   Tako tovrstna nemška praksa v zvezi s predhodnim delovnim vizumom, ki temelji na upravnih odredbah, kakor tudi dodelitev tovrstnega vizuma zgolj stalno zaposlenemu delavcu pomenita neupravičeno in nesorazmerno omejitev svobode opravljanja storitev.